CELEX: E2010J0016
Language: el
Date: 2011-09-12 00:00:00
Title: Απόφαση του Δικαστηρίου, της 12ης Σεπτεμβρίου 2011 στην υπόθεση E-16/10 — Philip Morris Norway AS κατά του νορβηγικού κράτους, εκπροσωπούμενου από το Υπουργείο Υγείας και Πρόνοιας (Ελεύθερη κυκλοφορία εμπορευμάτων — Απαγόρευση οπτικής απεικόνισης προϊόντων καπνού — Άρθρα 11 και 13 της συμφωνίας ΕΟΧ — Μέτρα ισοδυνάμου αποτελέσματος με ποσοτικούς περιορισμούς — Ρυθμίσεις πώλησης — Προστασία της δημόσιας υγείας — Αναλογικότητα)

27.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 291/14
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ,
   της 12ης Σεπτεμβρίου 2011
   στην υπόθεση E-16/10
   Philip Morris Norway AS κατά του νορβηγικού κράτους, εκπροσωπούμενου από το Υπουργείο Υγείας και Πρόνοιας
   (Ελεύθερη κυκλοφορία εμπορευμάτων — Απαγόρευση οπτικής απεικόνισης προϊόντων καπνού — Άρθρα 11 και 13 της συμφωνίας ΕΟΧ — Μέτρα ισοδυνάμου αποτελέσματος με ποσοτικούς περιορισμούς — Ρυθμίσεις πώλησης — Προστασία της δημόσιας υγείας — Αναλογικότητα)
   2012/C 291/05
   Στην υπόθεση E-16/10 Philip Morris Norway AS κατά του νορβηγικού κράτους, εκπροσωπούμενου από το Υπουργείο Υγείας και Πρόνοιας — ΑΙΤΗΣΗ για την έκδοση συμβουλευτικής γνώμης προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου, από το Oslo tingrett (περιφερειακό δικαστήριο του Όσλο), όσον αφορά την ερμηνεία των άρθρων 11 και 13 της συμφωνίας για τον Ευρωπαϊκό Οικονομικό Χώρο (ΕΟΧ), και ιδίως, κατά πόσο ένας κανόνας που απαγορεύει την οπτική απεικόνιση προϊόντων καπνού σε καταστήματα λιανικής, όπως αυτός που θεσπίστηκε από τη νορβηγική νομοθεσία, συνιστά παράνομο περιορισμό βάσει του άρθρου 11 της συμφωνίας ΕΟΧ και, στην περίπτωση που διαπιστωνόταν η ύπαρξη αυτού του περιορισμού, τα κριτήρια που έχουν καθοριστική σημασία προκειμένου να προσδιοριστεί εάν η εν λόγω απαγόρευση της απεικόνισης είναι αναλογική σε σχέση με τους σκοπούς του άρθρου 13 της συμφωνίας ΕΟΧ, το Δικαστήριο, αποτελούμενο από τον Carl Baudenbacher, Πρόεδρο, τους Thorgeir Örlygsson (δικαστή-εισηγητή) και Per Christiansen, δικαστές, εξέδωσε απόφαση στις 12 Σεπτεμβρίου 2011, το διατακτικό της οποίας έχει ως εξής:
   
               1)
            
            
               Η απαγόρευση της οπτικής απεικόνισης προϊόντων καπνού, που επιβάλλεται από την εθνική νομοθεσία μιας χώρας του ΕΟΧ, όπως αυτή που εξετάζεται στην παρούσα υπόθεση, συνιστά μέτρο ισοδύναμου αποτελέσματος με ποσοτικό περιορισμό στις εισαγωγές κατά την έννοια του άρθρου 11 της συμφωνίας ΕΟΧ εάν, πράγματι, η απαγόρευση αυτή επηρεάζει την εμπορία προϊόντων που εισάγονται από άλλες χώρες του ΕΟΧ περισσότερο από την εμπορία των εισαγόμενων προϊόντων που μέχρι πρότινος παράγονταν στη Νορβηγία.
            
         
               2)
            
            
               Εναπόκειται στο εθνικό δικαστήριο να καθορίσει τους στόχους που επιδιώκει η επίμαχη νομοθεσία και να αποφασίσει εάν ο στόχος δημόσιας υγείας για τη γενική μείωση της κατανάλωσης καπνού μπορεί να επιτευχθεί με λιγότερο περιοριστικά μέτρα από ό,τι η απαγόρευση οπτικής απεικόνισης των προϊόντων καπνού.